
Lluita contra invasió de l’Irac ■ Okupació i centres socials Presos i preses b\i lluita 


Es SUSPÈN l'ordre de desallotjament de La Q uinkalla 

La guàrdia urbana prívatitza durant hores 
la plaça de La Virreina i carrega contra 
els convocants d'una jornada informativa 

Concentració davant el Monstru i també suspensió de l’ordre judicial 


Manifestació de suport als carrers de la Vila de Gràcia 

Finalitza la vaga de fam de Zigor i els 
presos polítics a la presó d'Albacete 


Ccoova intentar amagar la realitat 

La Caixa promet no 
renovar d'aquí 2 mesos 
el contracte de saqueig 
del petroli d'Irac 

Bagdad/ Irac.- La Caixa d'Estalvis i Pensions 
de Barcelona serà, segons es va saber ahir, la 
primera entitat que seguirà els passos de 
i’exèrcit espanyol í renunciarà a la seva par¬ 
ticipació en l'IracTrade Bank, un consorci de 
bancs que es va constituir per fer d'interme¬ 
diaris financers” de les empreses que han 
aconseguit un contracte en la "reconstruc¬ 
ció” de l'Iraq, destruït per decisió dels gover¬ 
nants dels països als quals pertanyen aque¬ 
stes mateixes empreses. La retirada, sego ns el 
sindicat CCOO, que ha filtrat la notícia, tin¬ 
drà lloc a final de juny o començament de 
juliol, tot i que el mateix sindicat havia negat 
a les reunions d'Aturem la Guerra que La 
Caixa tingués cap negoci a lïrac. També 
CCOO va intentar impedir l’existència de 
lemes contra la presència de les empreses 
com La Caixa a l'Irac durant les manifesta 
cions d'Aturem la Guerra. 

Fins ara, la Caixa que presideix el senyor 
Ricard Fornesa sempre havia defensat que 
el seu paper al consorci bancari interna¬ 
cional era "d'intermediació per a la partici¬ 
pació en projectes 'de caràcter solidari' en 
la reconstrucció del país”. Però sí fos així, no 
s'entén el motiu pel qual ara hi renuncien. 
Segons fonts anònimes de la mateixa Caixa, 
la raó podria estar en el fet que fins ara no 
s'ha iniciat cap operació de reconstrucció a 
lïrac, perquè "la situació conflictiva en què 
està immers el país no ho permet de cap 
manera". És a dir, que és possible que es 
retirin de l’Iraq no per les pressions de 
l'opinió pública, sinó senzillament perquè 
han vist que no era clar el negoci. 

Contra-lnfos +Racó Català 20/ 4/ 04 


Vila de Gràcia.- El passat dissabte 17 d’abril a 
la plaça de La Virreina s'hi havia convocat 
una jornada informativa organitzada per 
l'Assemblea d'Okupes de Gràcia. L'acte con¬ 
sistia en la plantada de txiringuitos amb 
material informatiu, llibres, samarretes i 
exposicions, un menjar popular í actuacions 
infantils per la mainada. Aquests actes s’han 
celebrat a diverses places de Gràcia durant 
els últims anys i mai han provocat cap 
molèstia. El dissabte a les 9 del matí, però, 
diverses furgonetes d'antiavalots rodejaven 
la plaça. Les tanques i els agents impedien 
que ningú pogués accedir-hi, generant a la 
pràctica una privatització de la plaça que va 
durar més de 6 hores. Durant tot el matí els 
i les membres dels centres socials okupats 
de Gràcia varen intentar esbrinar les raons 
de l'impediment, però el districte de Gràcia 
tan sols repetia una i altra vegada que l'acte 
estava prohibit perquè no s'havia demanat 
autorització. Sembla que l'agresiva presència 
dels antiavalots va ser decidida des de la 
plaça Sant Jaume a instàncies del regidor de 
Via Pública Jordi Hereu, ja que Ricard 
Martínez -regidor de Gràcia- fins el passat 
dissabte havia dit a tort í a dret que ell no 
utilitzaria la repressió en contra de cap 
col·lectiu de la Vila de Gràcia. Martínez en 
aquest cas va acatar les exigències de Jordi 
Hereu. No obstant, per no donar una mala 
imatge de cara als seus votants, divendres a 
la nit varen trucar a una companyia d'ani¬ 
mació infantil per tal de que instalessin a la 
plaça de La Virreina un gran globus inflable 
per a nens, generant així la imatge de que els 


okupes de Gràcia s'enfrontaven a una activi¬ 
tat pels nens del barri. El matí de dissabte 
però, la companyia d'animació infantil es va 
negar a instalar el globus a una plaça rodeja¬ 
da i tancada per la policia. 

Càrrega policial contra la paella popular 
Cap a les tres de la tarda del dissabte, quan 
ja feia hores que es mantenia la tensa 
situació del cordó d'antiavalots a la plaça, i 
quan els organitzadors de l'Assemblea 
d’Okupes de Gràcia començaven a preparar 
els ingredients per la paella popular, els 
agens de la guàrdia urbana van rebre l'ordre 
de carregar. Varen llançar pel terra tot el 


menjar de la paella i varen ferir amb cops de 
porra al cap i a l'estomac a una desena de 
persones. L’enfrontament estava servit. 

La gent que corria pels carrers propers a la 
plaça varen defensar-se amb el llançament 
d'ampolles, pedres i cadires, així com 
creuant diversos contenidors de brossa, A la 
tarda, una trentena de veins i veïnes de 
Gràcia es varen concentrar a la plaça Rius í 
Taulet per fer una cassolada contra l'actitud 
del regidor Ricard Martínez. 

Monstru i Quinkalla aturen el desallotjament 
Una concentració va reunir prop de 70 per¬ 
sones al carrer Banyoles el passat dijous 
per tal d'aturar l’ordre de desallotjament 
d'El Monstru de Banyoles, centre social del 
barri. La comissió judicial s’hí va presentar i 
varen decidir suspendre l'execució per la 
presència de manifestants. El divendres 
també es va conèixer la suspensió de l'ame¬ 
naça de desallotjament de La Quinkalla, al 
carrer Masnou del barri de Sants, fins que 
el jutge estudiï els recursos presentats. 

Contra-lnfos 20/ 4/ 04 


Albacete- El Col·lectiu de Presos Polítics de 
la presó d'Albacete va decidir el dijous E 
d'abril a les 13:30 finalitzar la protesta con¬ 
sistent en la vaga de fam que realitzaven des 
del dilluns E de març. Aquest fet es pro¬ 
dueix com a gest de bona voluntat dels 
vaguistes motivat per un apropament per 
part de la direcció de la presó. 

En Zigor Larredonda, pres polític català i veí 
de Terrassa ha estat 32 dies en vaga de fam, 
juntament amb els presos polítics bascos 
Sebas L. i Txus G. Els altres dos presos bas¬ 
cos, en Txus i en Martín van estar 20 dies i 10 
dies respectivament sense menjar. 

En Zigor ha perdut 17 quilos. El dimecres 14 
va patir una arrítmia cardíaca i també els 
últims tres dies de vaga va estar amb vòmits. 
Els altres presos van perdre entre E i 20 qui¬ 
los i en Sebas va patir una infecció d'orina. 

La recuperació serà lenta, però ja han 
començat. Estan bevent sucs de fruita, i 
comencen a menjar fruita i estan, lenta¬ 
ment, recuperant pes. Estan amb un bon 
estat d'ànim i la moral ben alta. La vaga han 
decidit finalitzar-la però la lluita no s'atura, 
no abandonen les reivindicacions I continu¬ 
en exigint els punts concrets que els van dur 
a realitzar la desesperada protesta. 

En Zigor, en Txus G„ en Sebas, en Txus V. i en 
Martín han comunicat que estaven molt 
contents de la resposta que hi havia hagut al 
carrer, accions, manis, concentracions, envi¬ 
ament de cartes i faxos.Donen les gràcies 


de tot cor a totes aquelles persones que han 
participat de les mobilitzacions, ja que grà¬ 
cies a elles s'ha aconseguit donar veu a una 
situació extrema que volien ofegar, la lluita 
dels I les preses per la seva dignitat i per la 
seva llibertat. Sobretot ens animen a seguir 
amb la denúncia de les injustícies i repressió 
a la que són sotmesos i a continuar partici¬ 
pant a les mobilitzacions. 

Barcelona.- Més de 500 persones es van 
manifestar el divendres 16 d’abril a quarts 
d’onze del vespre en solidaritat amb el 
presoner polític català Zigor Larredonda Els 
manifestants, que portaven torxes I cridaren 
consignes contra la dispersió, la llei "antiter¬ 
rorista” o la tortura, i per la llibertat dels 
presos, recorregueren els carrers del barri 
barceloní de Gràcia per acabar la mani¬ 
festació a la plaça Rius i Taulet, davant el 
districte, on llegiren un manifest de suport 
als presos al qual s’han adherit nombrosos 
col·lectius, entitats i persones. 

Manresa/ El Bages.- D'altra banda, el passat 
divendres 16 d’abril al voltant de les 18:30h 
es va desplegar una gran pancarta I es van 
abocar tres galledes de pintura vermella als 
carrils que passen per sota del Pont Vell, 
l'entrada principal de Manresa,en solidaritat 
amb els presos d’Albacete. Aquesta acció vol 
ser una expressió descentralitzada més de 
suport envers la lluita que estan duent a 
terme aquests presos. 



Un fort cordó d'antiavalots va impedir l'accésa la plaça durant més de 6 hores. 


RESCAT +S.A.T. 19/4/04 


Suport a Zigor Larredonda 

Concentració dijous 22 abril]9:30h ajuntamentdeïerrassa 






















Anticaptiausme 


Balaguer s'omple contra els transgènics i 
per celebrar la jornada de lluita camperola 

Més de 300 persones de diversos punts de l'Estat es troben 
a Balaguer en un cap de setmana reivindicatiu i festiu 

Balaguer/ La Noguera.- El passat cap de set- fins a altes hores de la matinada. Diumenge 
mana, dissabte 17 i diumenge 18 d'abril, va al matí s'inicià el dia amb una acció de 
tenir lloc a Balaguer, La Noguera, una trobada protesta contra la incineradora de subpro- 
amb la que es pretenia, per una banda, cele- ductes càrnics GREFACSA, situada a les 
brar el Dia Internacional de la Lluita afores de Balaguer i contra la qual la 
Camperola i, per l'altra, reivindicar una població de les comarques veïnes porta 
Catalunya lliure de transgènics. Les jornades anys lluitant. La acció va consistir en un tall 
havien estat convocades conjuntament per la de carretera davant la incineradora, la lec- 
Xarxa Agroecològica de Catalunya I la tura d'un manifest i la crema de dos ninots i 
Plataforma Transgèncis Foral, dos espais de un parell de sacs de blat de moro que sim- 
trobada que agrupen col·lectius i persones bolitzaven, respectivament, dos dels polítics 
d'àmbits ben diversos (organitzacions page- involucrats en la impunitat amb que conta 
ses, estudiants i gent del món acadèmic, GREFACSA, que continua operant tot i la 
cooperatives de productors i consumidors palesa il·legalitat en la que incorre, i el blat 
ecològics, la Xarxa de Comerç Just i okupes de moro transgènic que les multinacionals i 
rurbans i rurals, entre d'altres) implicades en la Generalitat estan promovent a les contar¬ 
ia lluita per la consolidació de models agroal- ques lleidatanes, A mig matí es va tornar cap 
imentaris alternatius com a eina de transfor- a la Plaça M ercadal on va tenir lloc una fira 
mació social tan al camp com a la ciutat. de col·lectius, productes ecològics i arte- 
Els actes van començar el dissabte el matí sans, enginys amb energies alternatives, etc., 
amb un cercavila reivindicatiu que, sota el que va ser amenitzada per grups de música 
lema "No volem transgènics ni al tros ni al tradicional i una obra de teatre sobre la con- 
plat", va omplir de pintades i cartells els car- taminació genètica. Finalment, un dinar 
rers de Balaguer per acabar el seu itinerari popular ecològic va posar punt I final a les 
festiu a la Plç. Mercadal, la qual acollia dia jornades i els i les assistents, vinguts de 
de mercat. Per la tarda, algunes interven- punts tant distant com Nafarroa, Gandia, 
cions de companyes de la xarxa i altres ínvi- València o Teruel, es van acomiadar convo- 
tats van obrir un concorregut debat sobre la cant-se novament a les Jornades sobre 
profunda crisis agroalímentària en la que Agitació Rural i Urbana que tindran lloc a 
estem immerses, el desastre social, cultural, Nou Barris, Barcelona, els dies 7, 8 i 9 de 
ecològic I econòmic que suposa l'agricultura maig. Tot i que encara resta per confirmar, 
transgèníca i les estratègies i les línies de en principi la pròxima reunió plenària de la 
treball que s'estan tirant endavant des de la Xarxa Agroecològica serà el cap de setmana 
xarxa i des de la plataforma. A la nit, un con- del 29 i el 30 de maig a Can Masdéu, 
cert de Ragga organitzat pel Comitè de Xarxa Agroecològica de Catalunya 

suport a Palestina va allargar la celebració -FPIataforma Transgènics Fora 20/ 4/ 04 


Els fets de l'ofbració btany 


Acció per destruir els símbols del franquisme 

Enderroquen un monument feixista a Girona 

Girona.- Via internet ens ha arribat aquesta nota que descriu molt breument una acció 
antifeixista a Girona: "A la matinada del 17 al 18 d'abril de 2004, va ser enderrocat un tem- 
plet feixista a prop de Roda de Ter, a la cruïlla de la C-153 i la B-522,1 tambe va ser arrenca¬ 
da lacreu d'un monolit feixista a la carretera entre Folgueroles i Vilanova de Sau."A la nota 
també es fa una crida per destruir els monuments d'exaltació feixista, recordant que encara 
n'hi ha molts que no haurien d'existir, així com tots els seus nivells existents actualment. 

Contra-lnfos 20/ 4/ 04 


Acció directa contra la hipocresia del tripartit 

Desplegen dues pancartes en suport 
a l'Hamsa des de la Casa del M ig 

Hostafrancs/ Barcelona.- El govern munici- avanci”. LI. Fajarí, d'ICV-EUiA, prosseguí amb 
pal de PSC, ERC i ICV-EUÍA té lescosesclares la defensa del desallotjament aportant el 
("idees progressistes") quan les guerres són bagatge de la seva formació: "Esperem que 
llunyanes i un tant abstractes: però quan ens es produeixi pacíficament". Per tal de con- 
referím a les guerres que afecten els nostres trarestar la política municipal de "desallotja 
barris, els posicionaments canvien "lleugera- i somriu", el dimecres 15 d'abril un grup de 
ment". El portaveu del PSC de Sants- solidàries amb l'Hamsa irromperen a les 
Hostafrancs, A. Soler, declarava fa poc que oficines municipals de la Casa del Mig i pen- 
“el discurs dels okupes és demagògic, doncs jaren pancartes a favor de l'Hamsa i contra 
a Barcelona no hi ha especulació", i respecte la hipocresia d'uns partits .que "es mani- 
el desallotjament de l'Hamsa recordava que festen contra la guerra d'Irac, i en canvi ens 
“es tracta d'una propietat privada i que sotmeten a la guerra quotidiana de l'especu - 
l'Administració no hi pot interferir". M enys lació". L'acció es realitzà en un antic equipa- 
cauts -per nouvinguts- es mostraren en ment utilitzat per grups juvenils i culturals 
canvi els socis republicans, que en boca del del barri, que foren enganyats i expulsats ja 
portaveu J. Chalmeta, apostaven pel acabar fa un temps pera Instal·lar-hi la infraestruc- 
amb el projecte del centre social autoges- tura tècnica del Districte, 
tionat: "S'ha de desallotjar perquè el PERI Amics i amigues de l'Hamsa 20/4/04 

Assetjament policial a una casa del Guinardó 

Guinardó/ Barcelona.- El passar 8 d’abril, la vivendaokupadaal carrer Praga 23, va rebre la 
visita inesperada d'una dotació de la policia nacional acompanyats de bombers, disposats 
a entrar i desallotjar l'inmoble. Gràcies a l'escala dels bombers van poder entrar. Un cop 
dintre, amb amenaces i insults, van poder comprobar que ja feia onze dies que la casa 
estava okupada, i van procedir a l'identificació dels okupants. Després d'identificar-los 
van marxar. Una setmana després, van rebre una trucada de comisaría que els instava a 
declarar en un terme de 48 hores a partir de la certificació per escrit. També s'ha pogut 
saber, que hi ha un suposat membre de l'ajuntament fent visites als veins i veines, pregun¬ 
tant sobre els okupants. Contra-lnfos 20/ 4/ 04 

La notícia va córrer pels mòbils sense contrastar-se 

Fals rumor de desallotjament 
a Irurïea però desnonament 
real del gaztetxe de Baranain 

Nafarroa.- El passat dissabte a la tarda corria Donosti, Gasteiz i diversos punts de N afarroa. 
el missatge per centenars de mòbils i correus Els propers dies celebraran el desè aniversari 
electrònics del desallotjament que s'estava del centre social on hí conviden a tothom, 
produint en aquells moments de l’històric Desallotjament a Baranain 
gaztetxe Euskal Jai, a l'antic frontó d'Irunea. Es El matí del dimarts 20 d’abril si que es va 
tractava d'un missatge fals que es feia córrer produir l'assalt per part de la guàrdia civil 
sense contrastar i que es va generar a partir del gaztetxe de Baranain, autogestionat des 
de la presència de diverses patrulles de la de fa 10 anys i que es troba a pocs quilòme- 
policia municipal que volien impedir la pinta- tres d'Irunea. El govern del PSN sembla que 
dad’un mural ala façana de l'edifici, però que ja feia temps que volia vendre l'edifici. Ja han 
finalment van marxar. Fins i tot s'hi van arrib- convocat una manifestació de protesta, 
ar a desplaçar persones solidàries des de Contra-lnfos 20/4/04 


Defenea DELS ESPAIS NATURALS 


Jornada contra Bracons al Parc de la Ciutadella 

Barcelona.- "Aquest diumenge 18 d'abril unes que a sobre ens vulguin robar la derrota. "Per 
300 persones van participar alajornadacon- això el tripartit? "...o, "Decisions com 
tra el túnel de Bracons al parc de la Bracons no es prenen per collons" Eren 
Ciutadella de Barcelona. La concentració i algunes de les pancartes que es podien llegir 
els diversos actes que s'hi van fer volien diumenge ala Ciutadella, 
denunciar la imposició de Bracons i exigir la La protesta va començar a les 12:30 amb una 
rectificació d’aquesta decisió autoritària, performance que representava la destrucció 
Després de 10 anys de lluita, esforços, de la fageda Grevolosa. Els arbres alts i forts 
desitjós i l’esperança d’aquests últims mesos, d’aquest bosc centenari queien morts pel 
les valls d'en Bas i del Ges seran finalmemnt fum de les sortides d’aire del túnel. És tan 
destrossades, urbanitzades i contaminades, sols una de les moltes agressions que com- 
Sense haver escoltat el silenci de les portarà aquest projecte. Després es va llegir 
muntanyes i sí en canvi la fressa de l'econo - el darrer dels manifestos de Salvem les Valls 
mia capitalista globalitzada. Som testimonis i van començat les actuacions musicals amb 
un altre cop de les mancances democrà- la col·laboració esvan apuntar al dinar de pà 
tiques del govern de la Generalitat, ambtomataiformatgeíembotitsgarrotxins, 
Qualsevol tipus de diàleg i alternativa ha altres van firmar en contra d'aquesta irra- 
estat negat. Aquest projecte és continuísta cionalitat, I van conèixer l'increïble paisatge 
de l'anterior govern i la decisió ja estava d’aquestes valls a les fotos exposades,... la 
presa des de fa temps. Per tant no acceptem lluita continua!" Salvem les Valls 19/ 4/ 04 


Desallotjat el C.S.A. Xaloc i les vivendesannexes 

Continua la repressió contra l'okupació 
a València amb nous desallotjaments 

M ulteri als quatre detinguts durant la manifestació del 29 de marc 

València.- La Policia Nacional, acompanyada provocar els manifestants constantment i al 
de membres de la constructora i la immòbil- final van carregar, provocant diversos ferits, 
iària, va desallotjar el passat dimecres 14 i van detenir a quatre persones. Al judici se 
d’abril el C.S.A. Xaloc í diverses vívendesoku- les acusava inicialment de danys I desordres, 
pades al mateix edifici al barri del Carme de atemptat a la autoritat i robatori amb vio- 
València. Els propietaris del local, llogat des lència. Posteriorment, però, les acusacions 
de feia 5 anys, havien decidit no renovar el es van limitar a danys i desordres i per tant, 
contracte a principis d'aquest any i a partir a un judici de faltes. Al final els acusats han 
d'aquest moment l'edifici estava okupat. Els pactat amb la jutgessa. Cadascú pagarà una 
inquilins de l'edifici havein anat marxant en els multa de 30 euros per desobediència i un 
darrers dos mesos i diverses vivendes buides dels acusats ha de pagar 90 euros per furt. 
havien estat okupades durant les últimes set- Les persones encausades al 
manes. En el moment del desallotjament no hi cas Princesa tornen a ser absoltes 
havia ningú a l'immoble. Al cap d'una estona El tribunal que Instrueix el cas ha ratificat 
van anar arribant nombroses persones a qui l'absolució de les 52 persones que havien 
se'ls va permetre treure objectes de dins l’edí- estat encausades pels fets succeïts durant el 
fici, prèvia identificació per part de la Brigada desallotjament del Teatre Princesa l'any 
d'Informació. El passat dissabte es va celebrar 1999. L'any passat el jutge ja havia dictat una 
un dinar al carrer, davant el local, que va tran- sentència absolutòria, però arran d'un recurs 
scórrer sense incidències. del fiscal s'havia reobert el cas, en què s'a- 

Judici contra detinguts a la manifestació cusava els encausats de desordres públics, 
El mateix dia 14 es va celebrar el judici con- usurpació i danys. Recordem que aquest cas 
tra les quatre persones detingudes durant la provocà fortes reaccions donat que durant 
manifestació del passat 29 de març en con- el desallotjament morí un dels okupants I es 
tra dels desallotjaments dels centres socials produïren moltes detencions. Això vasuscí- 
Les Vies i La Venganza. Durant la marxa tar crítiques molt duresa l’actuació policial. 
agents antiavalots de la Policia Nacional van Contra-lnfos València 20/ 4/ 04 







Lluites laborals 


MayDay! 

MayDay! 

Dissabte 24 d'abril 
18h Treball femení, precaríetat, 
nous drets socials. Precarías a la 
deriva a Can Vies carrer Jocs Florals, 
42 <M >plaça de Sants (L-l) 

23h Festa MayDay! DJ's.VJ's, 
Drum&Bassa MílesdeVívíendas 
carrer Sardenya, 43 <M >M arína (L-l) 
Diumenge 25 d’abril 
18h Investigació militant í altres 
eines d'acció política. Precarias a la 
deriva a La Torna Cl Sant Pere 
M artir, 37 baixos <M >Fontana (L-3) 


Manifestació 21a bril dels i les treballadores del Prat 

Especulació, precaríetat i tancaments 


El Prat/ Baix Llobregat.- Primer va ser el Pla 
Delta, encarregat d'arrassar el delta del 
Llobregat. Terrenys d'una reserva natural, 
guanyats durant segles al mar per fer-los hab¬ 
itables i conreables han desaparescut sota el 
ciment. Milers de pins talats, masies cen¬ 
tenàries ensorrades, llacs i estanys dessecats, 
han donat pas a les més modernes infrastruc¬ 
tures: autovies, depuradores, ZAL, terceres 
pistes, ports industrials, AVE, metros i ciment 
i més ciment. Han tractat la terra com si d'un 
puzzle es tractés, l’han foradada, violada ... 
Primer va ser el Delta i els seus pagesos, 
primera fase acomplerta í a més sense gaires 
costos socials ni polítics; silenciada per la 
manipulació, el derrotisme i la ignorància de 


molta gent sobre el que realment succeia. 

Ara els hi toca als obrers. Avui les indústries 
que s'allunyaven de Barcelona per no embru- 
tar-la sobren i els milers d’hectàrees que 
encara ocupen són més necessàries que mai 
per constructores i empresaris. I els polítics 
acaben de quadrar el cercle. Tu compres barat, 
reps ajuts de tota mena, després elsteusamics 
requaiifiquen els terrenys per vivenda i... A El 
Prat tanquen, de moment, Nissan, Fisipe, La 
Papelera, Eugène, Esteban Ikeda, Clariant. La 
majoria d'elles amb beneficis i que en el seu 
dia van rebre ajuts i subvencions. Després dels 
treballadors la dalla s'apropa al cap dels petits 
comerç I botiga, les grans superfícies s'apro¬ 
pen cada cop més, el poble s'empobreix i la 
precarietat fa baixar el poder adquisitiu. 

M entres, els ciutadans del Prat semblen no 


Jornades defensem territori 

Diumenge25 d'abril Pl. Sant Bernat Calvó <M >L-4 Poblenou 

M anifestació de la CAL a Sant Jordi 

Divendres 23d'abrila les 19h plaça Universitat, Barcelona 

Contra la societat carcerària 

Jornadesa Barcelona el 2324-25 d'Abrila l'Espai Obert 
Manifestació dissabte 24 d'abril a les Eh a la plaça Catedral 

La solidaritat amb l'Hamsa continua 

Cada divendres a les 19:30 davant la seu de Districte 

En cas de desallotjament per sorpresa: 
-Concentració a les Hdel matí ajaume I 
-M anifestació a les ]9h a la plaça de Sants 

4 rt intent de desnonar Ali-bei 


entendre que el pendul s'apropa a tots els 
caps, sabrem reaccionar? Serem dignes per 
plantar cara o abaixarem de nou el cap? 
Sabrem escopir-lis les veritats als polítics a la 
cara? Sabrem solidaritzar-nos entre nos¬ 
altres? Sabrem lluitar pel nostre poble? El 21 
d’abril a les 1B:00 hores a l'avinguda Remolar 
amb la Ronda, tenim una oportunitat per atu¬ 
rar aquesta desfeta. Xarxa Social contra 
l'Especulació i els Tancaments 15/ 4/ 04 


Invasió d’l rac: 

la massacre continua 


11.047 

MILITARS IRAQUIANS ASSASSINATS 

9700 

CIVILS IRAQUIANSASSASSINATS DES DEL20 DEMARÇ 


3481 

MILITARS DE LA COAUCIÓ INVASORA FERITS 

801 

SOLDATS DE LA COALICIÓ INVASORA MORTS 
PER FOC DE LA RESISTÈNCIA, SUÏCIDI 0 ACCIDENT 

(46 durant l'última setmana) 


DivenDRES 23D'ABRIL ALES 8:30h del matí <M >Marina (L-l) 


Antimilítarisme 


Col·lectius i contrainformació 


L'Espai 0 bert fa una crida a fer-se soci del 
projecte per poder obrir el "nou Espai 0 bert" 


Comunicat de la 
Plataforma Aturem 
la Guerra sobre la 
retirada de les 
tro pes de l'l rac 

Barcelona- "La Plataforma Aturem la Guerra 
celebra la decisió presa per Rodríguez Za 
patero de retornar les tropes espanyoles de 
llraq de manera immediata. S'ha demostrat 
que les mobilitzacions ciutadanes que s'han 
dut a terme des de fa més d’un any a tot 
l’Estat espanyol en contra la guerra í l'ocu¬ 
pació de l'Iraq han estat determinants. 

Des d'aquí animem i donem suport al movi¬ 
ment internacional contra la guerra dels 
Estats Units, de Gran Bretanya i de tots els 
altres països que tenen soldats a l'Iraq 
perquè continuïn pressionant als seus gov¬ 
erns per aconseguir també el retorn de tots 
els seus exèrcits. Atès que l'Estat espanyol 
forma part del Consell de Seguretat de 
Nacions Unides demanem al president del 
govern espanyol que defensi en aquest 
organisme la fi de l'ocupació i la devolució 
de la sobirania al poble de l’Iraq. 

El retorn de les tropes espanyoles és impor¬ 
tant, però el crim contra la població de 
l'Iraq continua. Per tant, la Plataforma 
Aturem la Guerra continuarà treballant 
perquè no es mantingui cap presència mili¬ 
tar ni interessos econòmics que impossibil¬ 
itin la total sobirania del poble iraquià,” 

Aturem la Guerra 20/ 4/ 04 


PobleSec/ Barciona.- Espai Obert és un projecte 
i ésun escenari on ambdóscomponentssón inde 
striables. És un projecte, en tant que el seu imag 
inarí se sosté en base a l'autogestió, l'antiautori- 
tarisme i el col·lectivisme; existint com a cruïlla 
on poden trobar-se iniciatives col·lectives i per- 
sonalsque conflueixen al voltant de l'autonomia, 
l'autogestió, la participació i la democràcia direc¬ 
ta. Però, també és un projecte que, tot i tenir una 
realitat tangible, la seva existència i el seu sentit 
només depenen d'un permanent estat de con 
strucció d'activitats i d'intervencions socials dels 
i de les diferents participants vinculats. 
Tanmateix, Espai Obert és un escenari; però no 
per la seva materialitat física com a local, sinó per 
la seva vinculació al projecte esmentat i a uns i 
unes protagonistes que desenvolupen activitats 
polítiques, socials í culturals llibertàries, mit¬ 
jançant la intervenció directa i la no delegació, on 
concorren idees i accions amb plena llibertat. 
Actualment, a Espai Obert participen quotidiana 
ment vuit col·lectius que desenvolupen la seva 
activitat en diferents àmbits. Però, a més a més, 
Espai 0 bert és un entorn de trobada on emergeix 
en, es vertebren, es planifiquen i es desenvolupen 
accions i intervencions independents i 
autònomes, impulsades i protagonitzades per 
múltiples associacions, col·lectius i organitzacions 
de tarannà llibertari que tracten d'incidir en nom¬ 
brosos fronts. Som moltes les persones que ens 
sentim involucrats/ des directament amb aquest 
projecte i amb aquest escenari, I també són molts 
i moltes les persones que, des de la seva obertura, 


han fet servir i fan servir Espai Obert com a marc 
per a construir, articular i desplegar les seves ini¬ 
ciatives. Perquè, lluny de ser un àmbit clos i tancat, 
Espai Obert és í ha estat un punt de referència i 
eclosió de moviments polítics, socials i culturals i 
de tota mena d'iniciatives afins al projecte lliber¬ 
tari. Espai Obert és un referent, dins i fora de 
Barcelona en l'imaginari dels moviments socials i 
això s'ha aconseguit, en bona mesura, gràcies a la 
independència que ha mantingut respecte d'Insti¬ 
tucions, subvencions i patrociní. És a dir, la super¬ 
vivència d'Espai Obert depèn del suport dels i de 
les que, amb les seves activitats i intervencions, el 
sostenen; però seria ingenu pensar que aquesta 
supervivència és possible sense col·laboració 
econòmica. D'aquí a un any finalitza el contracte 
de l'actual local i ens veiem en la necessitat de 
buscar un altre. Això suposa disposar dbns ingrés 
sos econòmics suficients que no és possible acon 
seguir només amb les activitats autogestionades 
per Espai 0 bert. Per això, és imprescindible comp¬ 
tar amb una massa suficient de socis/ es col·labo¬ 
radors/ es que facin aportacions econòmiques de 
manera periòdica i sostinguda. Del contrari, el 
projecte i l'escenari d'Espai 0 bert seran només, en 
un termini de 2 anys, un record, una altra iniciati¬ 
va fallida, una altra derrota infringida pel sistema, 
un espai de resistències neutralitzat. Si necessites 
més informació, passat pel local o escriu a: 
espaiobert@espaiobert.net. Si creus que val la 
pena continuar tenint un Espai Obert, omple la 
butlleta que trobaràs a www.espaiobert.net i 
reenvia’ns-la. Espai 0 bert 30/ 3 / 04 


<www.espaiobert.net> 

(Aquí pots trobar la butlleta per fer-te soci) 


ja pots trobar el nou Anuari de Contra-lnfos 2003 


^L'oratge de la setmana vinent 


Dimecres 21 

Dijous 22 

Divendres 23 

Dissabte 24 

Diumenge 25 

Dilluns 26 

Dimarts 27 


CSD 

<£> 


hF 

& 

^F 

<£> 


Durant aquesta setmana definitivament les temperatures es normalitzaran per l’època arribant a prop dels 
20 graus a les hores centrals del dia. El dijous però tindrem un nou episodi de pluja, que pot ser especial¬ 
ment intensa a la costa central, però que s’acabarà de matinada, amb un Sant Jordi força assoleïat. 






















































